open-index/open-wikipedia-markdown huggingface dataset:
הגדת נירנברג הראשונה

ממוזער|330px|הגדת נירנברג הראשונה
**הגדת נירנברג הראשונה** היא כתב יד מאויר של ההגדה של פסח שנוצרה על ידי הסופר והמאייר יואל בן שמעון בנירנברג שבגרמניה בשנת 1449 בקירוב. 

הגדת נירנברג הראשונה נחשבת לאחת מההגדות היחידות בעולם, שהשתמרו מתקופת ימי הביניים המאוחרים. היא מספקת תובנות לגבי המנהגים הדתיים והמסורות התרבותיות של הקהילות היהודיות בגרמניה בתקופת ימי הביניים, ומהווה עדות להישגיהם האמנותיים הסופרים היהודים באותה העת.

הגדת נירנברג הראשונה נמצאת כיום במוזיאון ישראל.

## היסטוריה
הגדת נירנברג הראשונה נוצרה בסביבות שנת 1449 בקירוב על ידי הסופר והמאייר הנודע יואל בן שמעון בנירנברג שבגרמניה.

הובאה לירושלים מגרמניה בשנות ה-30 של המאה ה-20 על ידי זלמן שוקן. באפריל 2001 נרכשה ההגדה תמורת 1,017,750 דולרים על ידי משפחת יסלזון במכירה פומבית של סותבי'ס תל אביב, ובעקבות הרכישה היא נתרמה למוזיאון ישראל.

## תיאור
הגודל של הגדת נירנברג הראשונה הוא 27 סנטימטרים על 17 סנטימטרים. היא כתובה בדיו וצבעי מים על גבי קלף.

הגדת נירנברג הראשונה מכילה איורים רבים המתארים בין היתר סצנות מסיפור יציאת מצרים.

## נוסח ההגדה
הגדת נירנברג היא בנוסח אשכנז. עם זאת, ישנם כמה הבדלים בין הנוסח המובא בהגדה לנוסח האשכנזי המקובל כיום. למשל, מופיעו שתי ברכות השיר (יהללוך ונשמת כל חי) במלואן, עם חתימת הברכה, בהתאם למנהג האשכנזי הקדום, וכפי שמובא בתוספות ובראשונים אחרים. זאת בניגוד למנהג האשכנזי שהתקבל, כדעת רבי חיים כהן, לומר "יהללוך" בלי חתימה, ולחתום רק בנשמת כל חי, לאחר הלל הגדול. עם זאת, בהגדה אין ברכת המצוות לפני קריאת ההלל, בהתאם למנהג האשכנזי כיום, ובניגוד להגדות אחרות מאותה תקופה (כמו הגדת רוטשילד).

בסוף ההגדה מופיעים הפיוטים אז רוב ניסים הפלאת בלילה, אומץ גבורותיך הפלאת בפסח ואדיר במלוכה, ורק אחר כך "לשנה הבאה בירושלים" ושתיית הכוס הרביעית. לאחר שתיית הכוס הרביעית נכתב הפיוט אדיר הוא. חסל סידור פסח, אחד מי יודע וחד גדיא אינם מופיעים כלל בהגשת נירנברג. בספירת העומר המובאת בסוף ההגדה, נוסח הספירה הוא "שהיום יום אחד", בלי המילה "לעומר" או "בעומר".

## קישורים חיצוניים
*הגדת נירנברג הראשונה, באתר מוזיאון ישראל
*

## הערות שוליים

קטגוריה:כתבי יד עבריים מאוירים
קטגוריה:יצירות המאה ה-15
קטגוריה:ספרי 1449
נירנברג הראשונה
קטגוריה:ספרי המאה ה-15
קטגוריה:נירנברג
קטגוריה:כתבי יד של יואל בן שמעון
שגרירות ישראל בהאנוי

**שגרירות ישראל ב[[האנוי]]** היא נציגות דיפלומטית של מדינת ישראל ברפובליקה הסוציאליסטית של וייטנאם. השגריר המכהן כיום הוא ירון מאיר.

## היסטוריה
וייטנאם וישראל כוננו לראשונה יחסים דיפלומטיים מלאים ב-12 ביולי 1993. בעקבות זאת פתחה ישראל לראשונה שגרירות בהאנוי בדצמבר 1993, ושגרירה הראשון שם היה דוד מתנאי.

מינהל סחר חוץ במשרד הכלכלה מפעיל נספחות כלכלית בווייטנאם. בנוסף למשרד הראשי בהאנוי, מפעילה הנספחות המסחרית משרד מאויש בבירה הכלכלית של וייטנאם הו צ'י מין סיטי. הנספחות פועלת לסייע לתעשייה הישראלית באמצעות מגוון רב של פעולות בהן איתור שותפים פוטנציאליים בווייטנאם, ליווי צמוד של תהליכים עסקיים, פתרון בעיות ביורוקרטיות ארגון סדנאות, כנסים, פורומים ותערוכות והעברת מידע ראשוני על הזדמנויות עסקיות בשוק הווייטנאמי.

הנספח הכלכלי בהאנוי הוא .

## האמנות נוספות
שגרירות ישראל בהאנוי מואמנת גם על לאוס, עמה קיימה ישראל יחסים קודם השתלטות פאת'ט לאו על המדינה ב-1975, על ידי שגרירויות ישראל ביאנגון, בנגקוק וקמבודיה. ישראל ולאוס חידשו את היחסים הדיפלומטיים ביניהם ב-6 בדצמבר 1993, ושגריר ישראל בווייטנאם הגיש כתב האמנה לנשיא לאוס ב-4 במאי 1994.

## שגרירים

## קישורים חיצוניים
* 

* 
* 

## הערות שוליים

האנוי
קטגוריה:האנוי
ברנרד וורברטון-לי

**ברנרד ארמיטאג' וורברטון וורברטון-לי** (; 13 בספטמבר 1895 – 10 באפריל 1940) היה קפטן בצי הבריטי אשר עוטר בצלב ויקטוריה על חלקו במערכה על נרוויק, בה נהרג, במהלך מלחמת העולם השנייה.

## ביוגרפיה
וורברטון נולד ברקסהאם שבוויילס ב-13 בספטמבר 1895. ב-1908 הוא התגייס לצי הבריטי, ולמד שנה אחת במכללת המטה בקמברלי. עם סיום מלחמת האזרחים בספרד בניצחון הכוחות הלאומנים בהנהגת פרנסיסקו פרנקו, מונה וורברטון לקפטן הספינה HMS Witch ונשלח עמה לחלץ את האזרחים הבריטים שנותרו בספרד.

עם פרוץ מלחמת העולם השנייה, מונה למפקד שייטת המשחתות ה-2, ונשלח עמה לנרוויק במטרה למנוע מהגרמנים להשתלט על העיר האסטרטגית. הגרמנים הפתיעו את הבריטים, וב-9 באפריל 1940 הופיע כוח של 10 משחתות גרמניות בפיקודו של פרידריך בונטה בחופי נרוויק. כוחותיו של בונטה הביסו את הצי הנורווגי והשתלטו על האופוטפיורד, ולאחר מכן הנחיתו בנרוויק כוחות הרריים בפיקודו של אדוארד דיטל שהשתלטו על העיר.

יום למחרת, הצליח וורברטון להפתיע את הגרמנים, והתנפל על המשחתות של בונטה שעגנו בנרוויק. וורברטון הצלח להטביע בשתי משחתות, ולפגוע בעוד 11 ספינות סוחר שעגנו בנמל ונפלו בידי הגרמנים. לאחר מכן נסוג וורברטון מהנמל, אולם מיד לאחר מכן הופיעו עוד חמש משחתות גרמניות נוספות בפיקודו של אריך ביי. הגרמנים הצליחו להטביע את ה-HMS האנטר ואת HMS הארדי, אשר על סיפונה נמצא וורברטון, שמת במקום. על חלקו בקרב זה, הוא עוטר בצלב ויקטוריה העיטור הגבוה ביותר בחשיבותו בכוחות המזוינים הבריטיים. במהלך המלחמה כולה, זכו רק 23 מאנשי הצי המלכותי בעיטור זה.

וורברטון היה נשוי לאליזבת קמפל סווינטון, בתו של ג'ורג' סווינטון.

## קישורים חיצוניים
* אתר הצי המלכותי
* קברו של וורברטון-לי
* 

קטגוריה:ימאים בריטים
קטגוריה:אנשי צבא בריטים שנהרגו במלחמת העולם השנייה
קטגוריה:מעוטרי צלב ויקטוריה
קטגוריה:קציני הצי המלכותי הבריטי במלחמת העולם השנייה
קטגוריה:בריטים שנולדו ב-1895
קטגוריה:בריטים שנפטרו ב-1940
סמל קלדוניה החדשה

**[[סמל]] [[קלדוניה החדשה]]** הוא סמל המכיל מכלול של חפצים הייחודיים לאזור וכולם בצבע שחור. הסמל חסר מסגרת ואינו סמל במובן ההרלדי, אלא משמש כסמל לאומי. בחלקו הקדמי קונכיית נאוטילוס ובאזור התחתון גלים, מאחורי הקונכייה מופיעים 2 סמלים. משמאל לימין חץ או חנית  המעטר את גגות בתי אנשי הקנאק כמעין טוטם ודרך השלד החיצוני של הקונכייה עובר ענף של עץ ממשפחת האורניים.

## ראו גם

## קישורים חיצוניים

קטגוריה:קלדוניה החדשה
קטגוריה:סמלי ישויות מדיניות
קטגוריה:אוקיאניה: סמלים
אירוויזיון הילדים 2023

**[[אירוויזיון הילדים|תחרות הזמר של אירוויזיון הילדים]] לשנת 2023** (באנגלית: **Junior Eurovision Song Contest 2023**; בצרפתית: **Concours Eurovision de la chanson junior 2023**) הייתה המהדורה ה-21 של התחרות בהפקת איגוד השידור האירופי, אשר התקיימה ב-26 בנובמבר 2023 בפאלה ניקאיה שבניס, צרפת, לאחר שהמדינה זכתה באירוויזיון הילדים 2022 עם השיר  בביצוע ליסנדרו.

16 מדינות השתתפו באירוויזיון הילדים 2023, כאשר אסטוניה השתתפה בתחרות בפעם הראשונה וגרמניה חזרה לאחר פרישתה מהתחרות החולפת. קזחסטן וסרביה בחרו שלא להשתתף בתחרות. בנוסף, זו הייתה הפעם הראשונה שכל "חמש הגדולות" מהאירוויזיון השתתפו כולם בתחרות.

השיר הזוכה היה צרפת בפעם השנייה ברציפות, עם השיר "Cœur" בביצוע זואי קלאוזור. זאת הייתה הפעם השלישית בה המדינה ניצחה בתחרות (בעקבות זכייה זו, צרפת השוותה את מספר הזכיות לשיאנית הזכיות גאורגיה, שיא אשר נשבר בשנה העוקבת). בנוסף, זאת הייתה הפעם הראשונה בתולדות התחרות בה מדינה ניצחה שנתיים ברציפות.

## מיקום
ב-11 בדצמבר 2022, זמן קצר לאחר הניצחון של צרפת, אישרה מנכ"לית France Télévisions, דלפין ארנוט, באמצעות טוויטר שהערוץ יארח את התחרות בצרפת.

ב-3 באפריל 2023, איגוד השידור האירופי הודיע כי התחרות תתקיים בפאלה ניקאיה בעיר ניס שבצרפת.

זאת הייתה הפעם השנייה שבה התחרות התקיימה בצרפת.

## המדינות המשתתפות
במהדורה זו של אירוויזיון הילדים, אשר התקיימה ב-26 בנובמבר 2023 השתתפו 16 מדינות.

## לוח 12 נקודות
בלוח זה מוצג סיכום של כל 12 נקודות שהתקבלו מחבר השופטים של כל מדינה.

## מדינות אחרות
*  ישראל – ביוני 2023 תאגיד השידור הישראלי אישר שלא ישתתפו ב-2023. ישראל השתתפה לאחרונה ב-2018.
*  קזחסטן – ביוני 2023 הודיעה רשות השידור הקזחית כי לא תשתתף ב-2023, אך מקווה לחזור באירוויזיון הילדים 2024. קזחסטן השתתפה לאחרונה בשנת 2022.
*  סרביה – באוגוסט 2023 הודיעה רשות השידור הסרבית כי לא תשתתף ב-2023 מסיבות כלכליות. סרביה השתתפה לאחרונה בשנת 2022.
*  פינלנד – במאי 2023 YLE אישר שפינלנד לא תשתתף לראשונה באירוויזיון הילדים בשנת 2023.
*  ויילס – בגלל שהממלכה המאוחדת משתתפת השנה באירוויזיון הילדים, ויילס לא יכולה להשתתף באירוויזיון הילדים מכיוון שה-BBC אחראי על לייצג את המדינה כולה. ויילס השתתפה לאחרונה בשנת 2019.
*  שוודיה – במאי 2023 הודיעה SVT שלא תשתתף ב-2023. שוודיה השתתפה לאחרונה בשנת 2014.
*  אזרבייג'ן – ביוני 2023 רשות השידור האזרית הודיעה כי היא עדיין לא החליטה על השתתפותה, אך ביולי 2023 הודיעה כי לא תשתתף באירוויזיון הילדים 2023. אזרבייג'ן השתתפה לאחרונה בשנת 2021.

## מגישי הניקוד
*  צרפת – אנזו (נציג צרפת באירוויזיון הילדים 2021)
*  גאורגיה – מריים ביגוואווה (נציגת גאורגיה באירוויזיון הילדים 2022)
*  אירלנד – לואיסה מקאין (אחותה של נציגת אירלנד, ג'סיקה מקאין)
*  מלטה – גאיה גמבוזה (נציגת מלטה באירוויזיון הילדים 2022)
*  הולנד – לונה (נציגת הולנד באירוויזיון הילדים 2022)
*  פולין – גבריסיה וויצ'וביץ'
*  ספרד – חואן דייגו אלווארז
*  אוקראינה – זלטה דזיונקה (נציגת אוקראינה באירוויזיון הילדים 2022)

## קישורים חיצוניים

* 
* האתר הרשמי של תחרות האירוויזיון לילדים (אנגלית)

קטגוריה:2023 במוזיקה
2023
קטגוריה:2023 בצרפת
מריוט גרנד הוטל

**מריוט גרנד הוטל** (ברוסית: **Марриотт Москва Гранд-Отель**) הוא מלון חמישה כוכבים במוסקבה של רשת מלונות יוקרה מריוט הבינלאומית.

המלון ממוקם ברחוב הראשי של מוסקבה, רחוב טברסקאיה. בניין המלון בן 9 הקומות מכיל 387 חדרים.

נשיאי ארצות הברית ביל קלינטון וג'ורג' ווקר בוש שהו במלון זה במהלך ביקוריהם הרשמיים במוסקבה. בנוסף במלון התארחו סגן נשיא ארצות הברית אל גור, מזכירי המדינה האמריקנים מדליין אולברייט וקולין פאוול, ראש ממשלת ישראל אריאל שרון, סגן נשיא ברזיל מרקו מיציאל ומכובדים נוספים.

## קישורים חיצוניים

## הערות שוליים

קטגוריה:מוסקבה: בתי מלון
ניתוק גז אוטומטי

**ניתוק גז אוטומטי** הוא התקן בטיחות במערכות הפועלות בגז בישול (ככיריים ודוד חימום), המנתק את זרם הגז למבער במקרה של התכבות הלהבה. ההתקן מיועד למנוע הצטברות של גז בתוך המכשיר, בתוך ארובה או בחדר, ובכך למנוע סיכון בטיחותי להתלקחות לא רצויה. 

הסיבות לכשל בלהבה עשויות להיות הפסקה רגעית של אספקת הגז, לחץ גז נמוך ממערכת אספקת הגז, משב רוח, גלישה של נוזלים על המבער ועוד.

התקנים לניתוק גז עשויים להשתמש לגילוי התקלה באחת מכמה טכנולוגיות: דו-מתכת, צמד תרמי, חיישני להבה וחיישני לחץ. עם גילוי התקלה, נסגר שסתום הגז באופן אוטומטי -  כאשר ההתקן מופעל הוא אמור לעצור (או להפחית לרמות בטוחות) את זרימת הגז למבער. בחלק מההתקנים נדרש איפוס ידני של ההתקן על מנת להדליק מחדש את הלהבה.

בדיקה של התקן ניתוק גז אוטומטי היא חלק מתחזוקה שוטפת של מכשירי גז.

קטגוריה:התקני בטיחות
קטגוריה:מבערים
שפות מלאיו-פולינזיות

**השפות המלאיו-פולינזיות** הן ענף של משפחת השפות האוסטרונזיות. ענף זה כולל כ-385.5 מיליון דוברים. דוברי השפות המלאיו-פולינזיות הם עמים אוסטרונזים, מחוץ לטאיוואן, במדינות האיים של דרום-מזרח אסיה והאוקיינוס השקט. מספר קטן של דוברים נמצאים ביבשת אסיה באזורים הסמוכים לחצי האי המלאי, קמבודיה, וייטנאם והאי הסיני האינאן. יוצאת דופן במשפחה זו היא המלגשית השפה הרשמית של מדגסקר הנמצאת באפריקה.

ישנן למעלה מ-1,000 שפות במשפחה זו וכל השפות האוסטרונזיות העיקריות והרשמיות שייכות לתת-קבוצה זו. עם השפות שבהן יש למעלה מחמישה מיליון דוברים נמצאות: אינדונזית, ג'אווה, סונדנית, טאגאלוג, מלגשית, מלאית, סבואנו, מדורסית, אילוקנו, היליגנון ומיננגקבאו. כמו כן, לחלק מהן יש מעמד של שפה רשמית למשל: טונגנית, סמואית, מאורית, גילברטית, פיג'ית, הוואית, פלאואית וצ'מורו.

בחלק מהשפות המלאיו-פולינזיות ניכרת השפעה של סנסקריט וערבית, זאת בשל העובדה שבאזורים הללו התבססו דתות הבודהיזם וההינדואיזם ובהמשך גם האסלאם.

את השם "מלאיו-פולינזיות" טבע לראשונה הבלשן הגרמני פרנץ בופ בשנת 1841 (גרמנית: malayisch-polynesisch). השימוש הנוכחי במינוח "מלאיו-פולינזיות" כולל את כל השפות האוסטרונזיות מחוץ לטייוואן והוא החל בשנות ה-70 ומאז הפך למינוח הרשמי למחקרים העוסקים בשפות העמים האוסטרונזים.

## קישורים חיצוניים

*2008 ניתוח מסד נתונים של אוצר המילים האוסטרונזי 
*History.com אנציקלופדיה: שפות מלאו-פולינזיות
*Central and Central-Eastern Malayo-Polynesian 
* 

## הערות שוליים

קטגוריה:שפות אוסטרונזיות
קטגוריה:אוקיאניה: תרבות
פרידריך הראשון, מרקיז באדן

**פרידריך הראשון, מרקיז באדן** (בגרמנית: **Friedrich von Baden-Österreich**; 1249 - 29 באוקטובר 1268), חבר בבית צרינגן, היה מרקיז באדן וורונה, וכן הטוען לתואר דוכס אוסטריה משנת 1250 ועד מותו.  בתור עמית למערכה של המלך מבית הוהנשטאופן קונרדין, הוא גם נערף בהוראתו של שארל הראשון, מלך נאפולי וסיציליה.

## ביוגרפיה
פרידריך נולד באלנד האוסטרית ב-1249, והיה בנם היחיד של המרקיז השוואבי הרמן השישי, מרקיז באדן (בערך 1226–1250) ושל אשתו גרטרוד מאוסטריה (1226–1288), אחייניתו ויורשתו של פרידריך השני, דוכס אוסטריה מבית באבנברג.

מכיוון שפרידריך השני מאוסטריה נהרג בקרב על נהר הלייתה ב-1246, הקו הדוכסי של שושלת באבנברג נכחד. הרמן השישי, מרקיז באדן, באמצעות נישואיו עם גרטרוד, העלה תביעות ירושה לנכסי אוסטריה ושטיריה. עם זאת, לאחר מותו של הקיסר פרידריך השני ב-1250, לא הייתה קיימת סמכות אימפריאלית חזקה כדי לתבוע את תוארו. למרות שהוא נתמך על ידי האפיפיור אינוקנטיוס הרביעי והאנטי-מלך וילם מהולנד, הרמן לא יכול היה לגבור על הטענות שהעלו המלך הפרמיסלידי האדיר ואצלב הראשון מבוהמיה ובנו הלוחם אוטוקר השני.

בזמן מות אביו, שהה פרידריך הצעיר בחצר מייסן, לשם נמלטה אמו גרטרוד. הוא יכול היה לרשת את המרקיז הרמן בבאדן, כאשר דודו רודולף הראשון משמש כעוצר. כמו כן, כתובע לדוכסויות אוסטריה ושטיריה באמצעות אמו, פרידריך התגורר ליד וינה. עם זאת, כאשר בשנת 1252 אוטוקר השני התחתן עם דודתה של גרטרוד מרגרט ועבר לאוסטריה, הוא נאלץ שוב לברוח, תחילה לשטיריה ולאחר מכן לחצר שפונהיים בקרינתיה.

משנת 1266 בערך, גדל פרידריך במעון בית ויטלסבאך של לודוויג השני, דוכס בוואריה, שם התיידד עם קונרדין, דוכס שוואביה, בנו הצעיר של קונראד הרביעי, מלך גרמניה ויורש שושלת הוהנשטאופן הקיסרית. ממנו ציפה פרידריך לתמיכה באכיפת תביעותיו לשלטון.
ימין|ממוזער| קונרדין ופרידריך שומעים את גזר דין המוות שלהם בזמן שחמט; ציור היסטוריה מאת JHW Tischbein (1784)
בשנת 1267 הוא קיבל את ההחלטה הקטלנית ללוות את קונרדין במסע שלו נגד שארל מאנז'ו, שהוכתר למלך סיציליה על ידי האפיפיור קלמנס הרביעי והרג את דודו של קונרדין מנפרד בקרב בנוונטו ב-1266. קונרדין עבר לרומא ב-24 ביולי 1268, עם זאת, שארל הביס באופן מכריע את חיילי הוהנשטאופן בקרב טאגליאקוצו ב-23 באוגוסט, ולאחר מכן קונרדין ופרידריך ברחו ונפלו בשבי ב-8 בספטמבר בטורה אסטורה, דרומית לאנציו. שניהם נבגדו ונמסרו למלך שארל על ידי תומכיהם משפחת פרנג'יפאני, שניהם נשארו בכלא משפיל בקסטל דל'אובו בנאפולי. המלך עצמו דן אותם למוות; לפי האגדה, הם שמעו את פסק הדין שלהם תוך כדי שחמט והמשיכו באדישות במשחק. קונראדין ופרידריך נערפו בפומבי בפיאצה דל מרקטו ב-29 באוקטובר.

שרידיהם נקברו תחילה בחיפזון, אך לאחר מכן הועברו לכנסיית סנטה מריה דל קרמיין, נאפולי, בהוראת אמו של קונרדין, אליזבת מבוואריה. האפיפיור קלמנס מת חודש לאחר ההוצאה להורג; עם זאת, שארל גורש מממלכתו בערבית סיציליאנית של 1282.

## קישורים חיצוניים

## הערות שוליים

קטגוריה:אישים שהוצאו להורג בעריפת ראש
קטגוריה:מרקיזי באדן
קטגוריה:ילידי 1249
קטגוריה:נפטרים ב-1268
יהי שלום בחילנו

**יְהִי שָׁלוֹם בְּחֵילֵנוּ** (מוכר גם במילות הפזמון החוזר **בְּסִימָן טוֹב בֵּן בָּא לָנוּ**) הוא פיוט קדום לברית מילה שמחברו לא נודע, הנפוץ במיוחד בקהילות הספרדים ועדות המזרח, והוא פיוט ברית המילה הוותיק ביותר המצוי בידינו כיום.

## על הפיוט
מחברו של הפיוט אינו ידוע לנו, אך מהאקרוסטיכון של בתי השיר עולה כי שמו היה יהושע. 

הפיוט כולל שישה בתים, כאשר המשפט החותם את הבית הראשון "בְּסִימָן טוֹב בֵּן בָּא לָנוּ בְּיָמָיו יָבֹא הַגּוֹאֵל' משמש לעיתים כפזמון חוזר בין הבתים, ובסוף כל בית עונים "אמן". לכל בית חריזה פנימית, ושורת הסיום של כל בית ובית מסתיימת בצליל "...אֵל". 

הפיוט נדפס לראשונה בשנת 1522 בוונציה, והתפשט במהרה לסידורי תפילה וספרי פיוטים ברחבי העולם היהודי, בין השאר באיטליה, בארצות הבלקן וטורקיה, בחצי האי קרים, במצרים, בפרס, בעיראק, בהודו ואף בליטא. יש נוהגים לומר את שני הבתים הראשונים של הפיוט ("יהי שלום...", "הילד יהי...") בתפילת ערבית של השבת שלפני ברית מילה. לפי מנהג יהדות כורדיסטן, היו שרים את הפיוט לאבי הבן, כשהיה עולה לתורה בשבת שלפני הברית.

תוכן הפיוט הוא ברכות לרך הנימול, שיגדל בתורה ושיזכה לשפע ולחיים ארוכים.

לדעת יצחק אבישור, הפיוט פותח במילים "בסימן טוב" ולא "במזל טוב", משום שבעדות המזרח הברכה "מזל טוב" הייתה נהוגה להולדת בת וברכת "סימן טוב" ללידת בן.

## אזכורים
במחזור ארם צובה נדפס פיוט בעל פתיחה דומה  ("יהי שלום בחילנו שלוה בקהלנו במזל טוב בן בא לנו") ובית אחרון זהה, ולו אקרוסטיכון "טוביה". על פי ההערכות, פיוט זה הוא חיקוי של הפיוט שנדפס ב-1522 באקרוסטיכון "יהושע".

השיר "מזמורי ברית מילה" שכתב חיים חפר, פותח בבית הראשון של הפיוט כמעט בדיוק: 

## לחנים
בשל תפוצתו הרחבה של הפיוט, הוא זכה למגוון רחב של לחנים בתפוצות השונות.

הלחן הנפוץ והמוכר ביותר הוא לחן של יהודי בבל. לחן זה זכה לביצועים רבים (ראו להלן). 

לחן נפוץ נוסף הוא של יהודי מרוקו, זהו לחן עממי המבוצע במקאם "סאחלי" השמח.

## לקריאה נוספת
* ישראל דוידזון, **אוצר השירה והפיוט**, כרך ב, ניו יורק תרפ"ט, עמ' 325.
## קישורים חיצוניים
* 
* 
* יהי שלום בחילנו, באתר מיזם "בואו לגני".
* 

### ביצועים של הפיוט בלחן יהודי בבל
* 
* 
* 
* 
* 

### ביצועים של הפיוט בלחן יהודי הודו
* 
* .

## הערות  שוליים

קטגוריה:פיוטים לברית מילה
קטגוריה:יצירות שמחברן אינו ידוע
קטגוריה:יצירות עם אקרוסטיכון
נחל ברק בן אבינעם

**נחל ברק בן אבינועם** הוא נחל אכזב, קצר בגליל התחתון ואחד מיובליו של נחל תבור. הוא חוצה את יער בית קשת. הנחל יורד בסביבות הר יונה, עובר בעינות שועים ועובר את דרך יער בית קשת בין הר כסולות להר דבורה.

## תוואי הנחל
לפני המעלה להר דבורה עוברת דרך נוף יער בית קשת באפיקו של הנחל. ראשיתו של הנחל בהר יונה והוא זורם דרומה ממזרח להר דבורה לכיוון בקעת כסולות ועמק יזרעאל ונשפך לנחל תבור. בנקודת המפגש של הדרך עם הנחל נמצא לרשות הקהל חניון ברק. במורד הנחל מסלול טיול מוסדר שרובו מוצל העובר בתוך צמחייה עשירה של חורש ים תיכוני. בחורף זורמים מים באפיק הנחל. בנחל צמחיית פרחי בר עשירה כולל סחלבים.

## שמו של הנחל
הנחל קרוי על שמו של ברק בן אבינעם, מנהיג צבאי שנזכר בספר שופטים (פרקים  – ) ומי שפעל יחד עם דבורה הנביאה. מוצאו היה מן העיר קדש נפתלי שבשבט נפתלי.

## קישורים חיצוניים

* 

## הערות שוליים

קטגוריה:הגליל התחתון: נחלים
קטגוריה:בית קשת
פנחס רבינוביץ

**פנחס (פיליפ) רבינוביץ** (באנגלית: **Philip Rabinowitz**; 14 באוגוסט 1926 – 21 ביולי 2006) היה מתמטיקאי שימושי ומדען מחשב. הוא נודע בעיקר בזכות עבודתו באנליזה נומרית, כולל ספריו "קורס ראשון באנליזה נומרית" עם אנתוני רלסטון ושיטות "אינטגרציה נומרית" עם פיליפ ג'יי דייוויס. חיבר מאמרים רבים על אנליזה נומרית.

## ביוגרפיה
פנחס רבינוביץ נולד בשנת 1926, בן ליעקב משולם זושא ובילא רבינוביץ מחסידות מונסטריץ', וגדל בפילדלפיה. התחיל ללמוד רפואה, אך לאחר שבסוף שנת הלימודים הראשונה נמנע מלהיבחן בשבת כדי להימנע מחילול שבת עבר ללימודי מתמטיקה.
הוא קיבל תואר דוקטור בשנת 1951 על עבודה שכותרתה "Normal Coverings and Uniform Spaces", שנעשתה בהדרכת וולטר גוטשלק באוניברסיטת פנסילבניה. במהלך לימודיו שהה בשנים 1948–1949 ב-MIT, ועשה את צעדיו הראשונים בתכנות. בשנים 1951–1955 עבד במכון הלאומי לתקנים וטכנולוגיה של ארצות הברית. 

בשנת 1955 עלה לישראל, לאחר שהוזמן על ידי פרופ' חיים פקריס להיות אחראי על פיתוח התוכנה למחשב החלוצי ויצק שנבנה במכון ויצמן למדע. הוא כתב את תוכניות השירות הראשונות של ויצק, ופיתח בו ספרייה של שגרות מדעיות. בנוסף עסק בהוראת תכנות ברמות שונות. במקביל לעבודתו כפרופסור במכון ויצמן למדע לימד גם באוניברסיטה העברית בירושלים, באוניברסיטת תל אביב ובאוניברסיטת בר-אילן, ובקורס התכנות הראשון בממר"ם. בשנת 1968 הוענק לו פרס איל"א.

בשנת 1951 נשא לאישה את טרי. לאחר עלייתם לישראל התגוררו ברחובות ומאוחר יותר רכשו בית קיץ באפרת, בסמוך לבתם. פנחס רבינוביץ נפטר ב-21 ביולי 2006 והובא לקבורה בבית העלמין האזורי גוש עציון.

קיים אורח חיים דתי והיה אדמו"ר בחסידות מונסטריץ'.

## קישורים חיצוניים

* אבנר טוקר, "היו ימים", **מעשה חושב**, אוקטובר 1988. שיחה עם פרופ' פנחס רבינוביץ

* 
* Gautschi, W. The work of Philip Rabinowitz on numerical integration. Numerical Algorithms 9, 199–222 (1995). https://doi.org/10.1007/BF02141588


## הערות שוליים

קטגוריה:מתמטיקאים אמריקאים
קטגוריה:מתמטיקאים ישראלים
קטגוריה:מדעני מחשב ישראלים
קטגוריה:מתכנתים ישראלים
קטגוריה:בעלי תואר דוקטור מאוניברסיטת פנסילבניה
קטגוריה:סגל מכון ויצמן למדע: מתמטיקה ומדעי המחשב
קטגוריה:חלוצי המחשוב בישראל
קטגוריה:עולים בשנות ה-1950
קטגוריה:ישראלים ילידי ארצות הברית
קטגוריה:זוכי פרס איל"א
קטגוריה:אישים הקבורים בכפר עציון
קטגוריה:ישראלים שנולדו ב-1926
קטגוריה:ישראלים שנפטרו ב-2006
שפות מיקרונזיות

**השפות המיקרונזיות** הן ענף במשפחת השפות האוקיאניות הכולל 21 שפות עם כ-295,000 אלף דוברים. ייחודן בכך שהן נעדרות עיצורים שפתיים פשוטים.
ככל הנראה מקורה של משפחת השפות המיקרונזיות במזרח מיקרונזיה, באזור קוסראה, משם הן התפשטו מערבה. דוברי השפה התיישבו באזור הדרומי של מחוז מאלאיאיטה (איי שלמה) ובצפון ונואטו.

לפי ג'קסון (1983, 1986) השפות המיקרונזיות מתמיינות באופן הבא:
*נאורית (משפחה מיקרונזית גרעינית)
**קוסראית  (משפחה מיקרונזית מרכזית)
***גילברטית (משפחה מיקרונזית מערבית)
קווין יוז (2020) הציע לשנות את שיטת המיון של ג'קסון, בעיקר בהתייחסו לנאורית כשפה הממוקמת כענף ראשוני לצד הקוסראית כששתיהן יחד מהוות תת-קבוצה. בשיטה זו הנאורית ממוקמת בענף ראשוני של המשפחה המיקרונזית המרכזית.

## קישורים חיצוניים
*מילון לשפות מיקרונזיות 
*
* 

## הערות שוליים

קטגוריה:שפות אוסטרונזיות
קטגוריה:מיקרונזיה (אזור)
אוסקר (ספרד)

**אוסקר** (בספרדית: **Huéscar**; בלטינית: **Osca**) היא רשות מקומית במחוז גרנדה, ספרד. ברשות המקומית נמצאת הכנסייה הקולגיאטית של סנט מריה הגדולה, שתוכננה על ידי דייגו דה סילו  במאה ה-16.

## היסטוריה
עד לכיבוש חצי האי האיברי על ידי רומא העתיקה, אוסקר הייתה עיירת טורדטנים . לאחר הכיבוש, העירייה הייתה תחת השלטון הרומי בפרובינקיה הרומית היספניה בייטיקה. עם זאת, יש הטוענים כי מטבעות עתיקים שבאו מאזור העיירה מזויפים.

ב-11 בנובמבר 1809, במהלך מלחמת חצי האי, שבהן דנמרק תמכה בקיסרות הראשונה, החליטה מועצת העיר של אוסקר על הכרזת מלחמה משלה על דנמרק. החלטה זו בוטלה למעשה ב-11 בנובמבר 1981, לאחר שהיסטוריון מקומי מצא שמצב המלחמה לא בוטל. במהלך 172 השנים האלו, לא היו שום נפגעים או סכסוכים הקשורים למצב המלחמה בין דנמרק לאוסקר.

## ערים תאומות
* 

## קישורים חיצוניים

* 

## הערות שוליים

קטגוריה:ספרד: רשויות מקומיות
סנצ'ו השישי, מלך נווארה

**סנצ'ו גארס השישי, מלך נווארה** (בבסקית: **Antso VI.a**; 21 באפריל 1132 – 27 ביוני 1194), כונה **החכם** (בבסקית: **Jakituna**, בספרדית: **el Sabio**) היה מלך נווארה משנת 1150 ועד מותו ב-1194. הוא היה המלך הראשון שהסיר רשמית את התואר "מלך פמפלונה" לטובת מלך נווארה, ובכך שינה את ייעודה של ממלכתו. סנצ'ו גארס היה אחראי להבאת ממלכתו למסלול הפוליטי של אירופה.

## ביוגרפיה
ימין|ממוזער| חותם מלכותי לא שלם של סנצ'ו השישי.
סנצ'ו השישי נולד ב-21 באפריל 1132 והיה בנם הבכור של גרסיה רמירז, המשקם ומרגרט מל'איגל.  הוא ירש בשנת 1150 ממלכה חלשה, נתונה לפשיטות תכופות על ידי ממלכת קסטיליה של אלפונסו השביעי ועל ידי רוזנות ברצלונה של רמון ברנגואר הרביעי, אשר היה גם מלך אראגון, אשר בשנת 1140 הסכים לחלוקת הממלכה בהסכם קאריון.

הוא ניסה לתקן את גבולות ממלכתו, שצומצמו על ידי הסכמי טודיין וקאריון, עליהם נאלץ לחתום עם קסטיליה ואראגון בתחילת שלטונו. בהסכם סוריה, קסטיליה אושרה בסופו של דבר בבעלותה שטחים שנכבשו. לנוכח השתלטות צבאית קסטיליאנית אפשרית על שטחים נוספים במערב נווארה, סנצ'ו השישי החזיר לעצמה את הסמכות המלכותית על ידי הקמת מספר ערים בשנת 1181, כולל סן סבסטיאן, ויטוריה וטרווינו, בין היתר.

הוא היה עוין לרמון ברנגאר הרביעי, רוזן ברצלונה, אך בנו של רמון אלפונסו השני, מלך אראגון, חלק עמו את האדמות שנלקחו ממורסיה בהסכם סנגואסה ב-1168. ב-1190 שוב חתמו שני השכנים בבורחה על הסכם של הגנה הדדית מפני התפשטות קסטיליה.

הוא מת ב-27 ביוני 1194, בפמפלונה, שם הוא קבור. 

## משפחתו
ב-20 ביולי 1153, התחתן סנצ'ו גארס עם סנצ'ה מקסטיליה, בתם של אלפונסו השביעי, מלך לאון וקסטיליה וברנגריה מברצלונה.  נולדו להם שישה ילדים:
* ברנגריה סאנצ'ס, התחתנה עם ריצ'רד הראשון .  היא מתה ללא ילדים.
* סנצ'ו סאנצ'ס, שכונה *החזק*,  ירש את אביו ושלט כמלך נווארה בין השנים 1194 ל-1234, התחתן בתחילה עם קוסטנס מטולוז ולאחר מכן עם בתו של פרידריך הראשון, הרומאי הקדוש. הקיסר או, לפי מקורות אחרים, של יוסוף השני, ח'ליף מרוקו.
* בלאנש סאנצ'ס, התחתנה עם תיאובלד השלישי, רוזן שמפאן.  בנה תיאובלד יהפוך למלך נווארה לאחר מות דודו.
* פרננדו סאנצ'ס. 
* תרזה סאנצ'ס.
* קונסטנצה סאנצ'ס. 

## לקריאה נוספת

* 
* 
* 
* 


## קישורים חיצוניים

* 
* 

## הערות שוליים

קטגוריה:ילידי 1132
קטגוריה:נפטרים ב-1194
רעב בכף ורדה

תקופות **רעב בכף ורדה** התחוללו פעמים רבות בתולדותיה, משנת 1580 ועד סוף שנות ה-40 של המאה ה-20. הרעב, שנבע מבצורת ויבולים חקלאיים דלים, גרם למותם של המונים, גם עקב מחלות שהתלוו לרעב.

## רקע
האקלים בארכיפלג איי כף ורדה הוא צחיח למחצה, כאשר תקופות המשקעים המשמעותיות בו הן בחודשים אוגוסט וספטמבר בלבד. האיים המזרחיים – מאיו, סאל ובואה ויסטה  – הם הצחיחים ביותר, ואילו האיים הצפון-מזרחיים ואלו הנהנים מרוחות הסחר נהנים ממשקעים רבים יותר. החקלאות תלויה מאוד בגשמי הקיץ, וכאשר אלו מתמעטים, יבולים דלים הם שכיחים. מצב זה הוחמר עם השנים על ידי בחירה לא נכונה של סוגי גידולים, רעיית יתר, סחף קרקע ואי התייחסות מספקת לבצורת מצד השלטון הקולוניאלי הפורטוגזי באיים.

## תקופות רעב בכף ורדה
אלו תקופות הרעב שתועדו:
* 1580–1583 – באיים סנטיאגו, מאיו ובראווה
* 1609–1611 – בסנטיאגו, בשילוב עם מגפת אבעבועות שחורות
* 1685–1690 – כ-4,000 מתו בסנטיאגו
* 1704–1712 – בסנטיאגו, מאיו, בואה ויסטה וסאל
* 1719–1723 – בסנטיאגו, סאו ניקולאו , מאיו, סאל, בואה ויסטה ופוגו
* 1738–1740 – בסאו ניקולאו
* 1747–1750 – בכל האיים
* 1773–1775 – למעלה מ-20,000 מתים בכל האיים
* 1830–1733 – כ-30,000 מתים בכל האיים
* 1854–1856 – מות רבע מאוכלוסיית האיים
* 1863–1866 – 20,000 עד 30,000 מתים בכל האיים
מעריכים שבמאות ה-18 ו-19 נספו ברעב באיים למעלה מ-100,000 איש.

שתיים מתקופות הרעב הקשות ביותר התחוללו בשנים 1941–1943 ו-1947–1948, וגבו כ-45,000 קורבנות. קשה מכל נפגעו תושבי האיים סאו ניקולאו ופוגו, שבהם נספו 28% ו-31% מן האוכלוסייה, בהתאמה. אלפים מתושבי האיים היגרו מחמת הרעב, וחלקם קיבלו על עצמם עבודה במטעי הקקאו של המושבה הפורטוגזית בסאו טומה ופרינסיפה. בשנים 1900 עד 1970 יצאו 80,000 מושבי האיים ליעד זה. ממשלת המדינה החדשה של פורטוגל לא גילתה עניין רב במצבה של המושבה שלה לחופי אפריקה ולא נקטה בצעדים להגדלת הנגישות של תושביה למים או לאספקת סיוע במזון.

## אזכורים בתרבות
השיר "Fome 47" ("הרעב של 47'") היה משיריה הידועים ביותר של המוזיקאית בת האיים קודה די דונה . החלק השלישי והאחרון של הנובלה Chiquinho  מתמקד בבצורת בכף ורדה והאסון והמוות שהביאה בעקבותיה.

## לקריאה נוספת
* K. David Patterson, Epidemics, Famines, and Population in the Cape Verde Islands, 1580-1900, **The International Journal of African Historical Studies**, כרך 21, מס' 2 (1988), עמ' 291–313.

## קישורים חיצוניים
* Alexander Keese, Managing the Prospect of Famine: Cape Verdean Officials, Subsistence Emergencies, and the Change of Elite Attitudes During Portugal’s Late Colonial Phase, 1939-1961, **Itinerario**, כרך 36, מס' 1, 2012, עמ' 49–70

כף ורדה
קטגוריה:כף ורדה: היסטוריה
ברוס מצגר

**ברוס מנינג מצגר** (באנגלית: **Bruce Manning Metzger**; 9 בפברואר 1914 – 13 בפברואר 2007) היה כומר, מבקר ומתרגם מקרא אמריקאי, מגדולי חוקרי נוסח הברית החדשה.

## ביוגרפיה
נולד במידלטון, פנסילבניה למוריס ואנה מצגר. אביו היה עורך דין, ונבחר פעמיים לאספה הכללית של המדינה מטעם המפלגה הרפובליקנית. כילד היה חלש וחולני ולמד עם אמו בבית. מגיל צעיר נמשך לביקורת המקרא. ב-1935 סיים תואר בלטינית ויוונית במכללת לבנון ואלי המתודיסטית באנוויל. אז המשיך ללימודים בסמינר התאולוגי פרינסטון, מוסד החינוך הראשי והיוקרתי של הכנסייה הפרסביטריאנית באמריקה (שש שנים בלבד לאחר פרישת המרצים הפונדמנטליסטים שהקימו את סמינר וסטמינסטר). הוא השלים תואר ראשון בתאולוגיה ב-1938, וב-1939 סיים את התואר השני ונסמך לכמורה. ב-1940 הצטרף לסגל בסמינר. ב-1942 סיים דוקטורט בלימודים קלאסיים באוניברסיטת פרינסטון (העבודה עסקה בניתוח כתב-יד יווני בן המאה ה-12). מצגר שלט בשפות עתיקות רבות, כולל יוונית, לטינית, עברית, ארמית סורית וקופטית.

ב-1944 קודם למרצה בכיר, ב-1948 לפרופסור חבר וב-1954 לפרופסור מלא. ב-1964 הופקד על הקתדרה ע"ש ג'ורג' ל. קולורד ללשון ולספרות הברית החדשה. באותה שנה פרסם את מה שהוא אולי חיבורו הידוע ביותר: The Text of the New Testament: Its Transmission, Corruption, And Restoration. הספר יצא בארבע מהדורות ונפוץ באקדמיה כמבוא לביקורת הברית החדשה. הוא חיבר שני המשכים, שעסקו בגרסאות המוקדמות ובקאנון של הברית החדשה. בין 1977 ל-1990 שימש כיו"ר ועדת המתרגמים שעמלה על התרגום המתוקן החדש הסטנדרטי (NRSV) לביבליה, שיצא בהוצאת מועצת הכנסיות הלאומית של ארצות הברית. מצגר זכה לכיבודים אקדמיים רבים מספור, ובין היתר היה חבר בהתכתבות של האקדמיה הבריטית וחבר החברה הפילוסופית האמריקאית. ב-1984 פרש מהוראה.

הוא מת ב-2007. היה נשוי לאיזובל מק'קיי ואב לג'ון וג'יימס ברוס.

## קישורים חיצוניים

* Bruce M. Metzger *42 באתר אוניברסיטת פרינסטון.
* Bruce Metzger, Scholar and Bible Translator, Dies at 93. ניו יורק טיימס.
* In Memoriam: Bruce M. Metzger (1914-2007) באתר Bible.org.

## הערות שוליים

קטגוריה:אמריקאים ילידי פנסילבניה
קטגוריה:בעלי תואר דוקטור מאוניברסיטת פרינסטון
קטגוריה:חוקרי מקרא
קטגוריה:כמרים פרסביטריאנים
קטגוריה:אמריקאים שנולדו ב-1914
קטגוריה:אמריקאים שנפטרו ב-2007
צמצום כוחות סדירים

**צמצום כוחות סדירים** (בראשי תיבות: **צכ"ס**) הוא מונח צה"לי לפיטורי משרתים במסגרת תוכניות צמצום כוח אדם.

## רקע
החל מראשית המאה ה־21 עסקו התוכניות רב־שנתיות הצה"ליות בצמצום כוח אדם במטרה לחסוך בהוצאות על שכר. צמצוצמים שכאלו אירעו במהלך תר"ש קלע (2003–2006), צמצומי הסד"כ בימי כהונתו של בני גנץ כרמטכ"ל (לא אושרו תר"שים מלאים בימיו), תר"ש גדעון (2015–2020) ותר"ש תנופה (2020–2024). תר"ש תפן (2008–2012) ותר"ש חושן (2026–2030) עסקו בהגדלת הכוחות הסדירים.

במסגרת תוכניות אלה צה"ל שחרר אלפי משרתי צבא קבע בגילאי 30 עד 40 או הקרובים לגיל הפרישה, מתוך כוונה לקלוט משרתי קבע צעירים יותר. בתחילת שנת 2021 החל צה"ל בתהליך שחרור של אלפי משרתי קבע.

## הליך צמצום הכוחות הסדירים
שחרור אנשי קבע נעשה בהתאם להוראת פיקוד עליון מס' 3.0508 שכותרתה "נוהל לשחרור משרתי הקבע", המאפשרת לצה"ל ליזום פיטוריו של משרת צבא קבע המצוי ב"אוכלוסיית היעד" על ידי מתן הודעה מוקדמת של 3 חודשים או יותר.

ההוראה קובעת את כלל הפרוצדורות לפיטורים, ובכלל זה את עבודת הרקע שעל צה"ל לקיים בטרם ביצוע הליך הפיטורים כלפי כל איש קבע. כמו כן, ההוראה קובעת את מנגנון ההודעה בדבר הפיטורים, את הליכי הערעור, וכן נושאים נוספים, בהם הטבות, פיצויים ומענקים.

ניתן לערער על ההחלטה לשחרר קצין בצה"ל על ידי פנייה בכתב לראש חטיבת הסגל באגף כוח האדם או לראש אכ"א, כאשר מדרג הסמכויות משתנה בין עילות השחרור השונות ודרגתו של משרת הקבע.

## ביקורת
אנשי הקבע המפוטרים במסגרת הליך צמצום הכוחות הסדירים בדרך כלל מופתעים ונותרת בהם מרירות כלפי צה"ל, שקטע את הקריירה הצבאית שלהם. כמו כן נטען שחיל משאבי האנוש הוחרג מהתוכנית, והקצינים המשרתים בו אינם מפוטרים.

בשנת 2014 תבע איש קבע בחיל האוויר את צה"ל עקב ההחלטה לשחררו משירות קבע בגלל צמצום הכוחות הסדירים בצה"ל. התביעה נדונה בבית המשפט המחוזי בתל אביב, ונדחתה. לעומת זאת, בשנת 2021 ערערה קצינה מאגף הטכנולוגיה והלוגיסטיקה על ההחלטה לשחררה, והערעור התקבל.

## פרישה מרצון
בנוסף לקצינים ששוחררו, פורסם ש-613 רבי-סרנים פרשו מרצונם בשנת 2022, בהם 145 לוחמים.

## הערות שוליים

קטגוריה:שחרור מצה"ל
קטגוריה:אגף כוח האדם
קרן הארדינג

**קרן הארדינג** (באנגלית: **Karen Harding**; נולדה ב-18 בנובמבר 1991) היא זמרת-יוצרת בריטית.

## ראשית חייה
הארדינג נולדה לאב אנגלי ולאם פיליפינית ב-18 בנובמבר 1991. הארדינג גדלה בקונסט , ולמדה באקדמיית קונסט . היא עבדה בעבר בחנות האוכל המזרחי של הוריה. ב-2008, היא זכתה בתחרות המוזיקה האזורית Music Means Life. אחת ההקלטות הראשונות שלה הייתה גרסת כיסוי לשיר המחאה "Strange Fruit", שהתפרסם במקור על ידי בילי הולידיי.

## קריירה
ב-2010, היא הופיעה בקדם האירוויזיון הבריטי לאירוויזיון 2010. היא הודחה בסיבוב הראשון, לאחר שביצעה את השיר "What Do I Have to Do" של קיילי מינוג.

ב-2013, היא הייתה מתמודת בתוכנית הטלוויזיה הבריטית, The X Factor, והודחה בשלב מחנה האימונים. מאוחר יותר, היא הוחתמה בחברת התקליטים Method Records.

הסינגל הראשון שלה, "Say Something", יצא ב-19 באוקטובר 2014. השיר הגיע, בשיאו, למקום השני במצעד הדאנס הבריטי, למקום השביעי במצעד הסינגלים הבריטי, למקום ה-11 במצעד הסינגלים הסקוטי, ולמקום ה-73 במצעד הסינגלים האירי. כמו כן, השיר זכה בתואר פלטינה כפולה מה-BPI.

ב-14 באוגוסט 2015, היא הופיעה בסינגל "Feel Good (It's Alright)" של בלונד. השיר הגיע, בשיאו, למקום ה-19 במצעד הדאנס הבריטי ולמקום ה-76 במצעד הסינגלים הבריטי.

במאי 2016, היא ביצעה את המנון הממלכה המאוחדת בגמר גביע ה-FA לשנת 2016.

ב-9 בספטמבר 2016, היא השתתפה בסינגל "Sweet Lies" של וילקינסון. השיר הגיע, בשיאו, למקום ה-34 במצעד הדאנס הבריטי ולמקום ה-98 במצעד הסינגלים הסקוטי. כמו כן, השיר זכה בתואר כסף מה-BPI.

ב-28 ביולי 2017, היא השתתפה בסינגל "More & More" של טום זאנטי . הסינגל הגיע, בשיאו, למקום ה-73 במצעד הסינגלים הבריטי, למקום ה-22 במצעד הדאנס הבריטי ולמקום ה-81 במצעד הסינגלים הסקוטי. כמו כן, השיר זכה בתואר כסף מה-BPI.

ב-15 באוקטובר 2021, היא הוציאה את המיני-אלבום הראשון שלה, *Sweet Vibrations*.

## דיסקוגרפיה
### מיני-אלבומים
* 2021: *Sweet Vibrations*

## פרסים ומועמדויות

## קישורים חיצוניים
* 

## הערות שוליים

קטגוריה:אמניות קפיטול רקורדס
קטגוריה:זמרות בריטיות
קטגוריה:פזמונאיות בריטיות
קטגוריה:זמרות-יוצרות בריטיות
קטגוריה:בריטיות שנולדו ב-1991
אליהו פלדמן

**אליהו פלדמן** (2002-1919) היה היסטוריון ישראלי, יליד בסרביה.
הוא כיהן כמרצה בכיר בחוג להיסטוריה של עם ישראל באוניברסיטת תל אביב.
נודע בעיקר במחקריו על תולדות יהדות רוסיה ויהדות בסרביה.

## ביוגרפיה
אליהו פלדמן נולד ב-1919 במשפחה יהודית בקישינב, בחבל בסרביה שאוחד באותה תקופה עם ממלכת רומניה.
ב-1971 סיים עבודת דוקטורט בהיסטוריה באוניברסיטה העברית בירושלים.

בשנת 1976 התמנה למרצה בכיר באוניברסיטת תל אביב, בחוג להיסטוריה של עם ישראל.

## ספרים
*1971 - יהודי רוסיה ב-1905 בעיני דיפלומט אנגלי -
* **תולדות היהודים בבסרביה במאה הי"ט** -- הוצאת האוניברסיטה העברית, ירושלים
*1982 - **בעלי מלאכה יהודים במולדאביה**
*1986 - **The Russian Jews in 1905 through the eyes and camera of a British diplomat** .Tel Aviv : Tel Aviv University
*1999 - **יהודי רוסיה בימי המהפכה הרוסית והפוגרומים** הוצאת מאגנס, ירושלים
* **ראשית הסוציאליזם היהודי: לקט מקורות** / סידר א' פלדמן.

כתבים נוספים:
*, (1903)Plehwe and the Pogrom of Kishinev - Heawar, 17, Tel Aviv, Altera 1970
*1974 - הדמות היישובית, הכלכלית והחברתית של יהדות רוסיה
* British Diplomats and British Diplomacy and the 1905 Pogroms in Russia in Slavonic and East Europe Review 65, 1987
* First Attempt of American Intervention on Behalf of the Russian Jews
*The Question of the Jewish Emancipation in the Ottoman Empire and the Danubian Principalities after the Crimean War JSS 41 1979
*צרור מכתבים מאת יהודי רומניה המבקשים להגר בשנת 1900
*השתתף בכתיבת ערכים באנציקלופדיה העברית (חלק מהערך על סיביר (יהודים), על בוגדן פטריצ'ייקו חשדאו, באנציקלופדיה יודאיקה (בערך דוויצ'ון באלי), ב"פנקס קהילות רומניה"

## הערות שוליים

קטגוריה:היסטוריונים ישראלים
קטגוריה:היסטוריונים יהודים
קטגוריה:יהודים מבסרביה
קטגוריה:סגל אוניברסיטת תל אביב: היסטוריה של עם ישראל
קטגוריה:ישראלים שנולדו ב-1919
קטגוריה:ישראלים שנפטרו ב-2002
קטגוריה:בעלי תואר דוקטור מהאוניברסיטה העברית בירושלים
טרנס הנריקס

**טרנס הנריקס** (באנגלית: **Terence Thomas "Tom" Henricks **; נולד ב-5 ביולי 1952) הוא טייס קרב ואסטרונאוט לשעבר בתוכנית מעבורות החלל של נאס"א. הוא היה האסטרונאוט הראשון שהגיע ל-1000 שעות טיסה במעבורת חלל.

## ביוגרפיה
טרנס הנריקס נולד בעיירה בריאן שבמדינת אוהיו. הוא סיים לימודי בית הספר ולמד הנדסה אזרחית באקדמיית חיל האוויר של ארצות הברית ממנה קיבל תואר ראשון בשנת 1974. בשנת 1982 הוא קבל תואר שני במנהל ציבורי.

לאחר סיום האקדמיה של חיל האוויר הנריקס נשלח לקורס טיס. עם סיומו הוא היה טייס במטוס מדגם "מקדונל דאגלס F-4 פנטום". תקופה מסוימת הוא הוצב בבריטניה ובאיסלנד. בשנת 1980 הוא חזר לארצות הברית. בשנת 1983 הנריקס סיים קורס טייסי ניסוי. הנריקס שירת בבסיס חיל האוויר אדוארדס כטייס ניסוי של "ג'נרל דיינמיקס F-16 פייטינג פלקון". הנריקס ביצע 749 צניחות וקיבל דרגת "צנחן אמן".

## שירות בתחום החלל
בשנת 1985 הנריקס נבחר ליחידת האסטרונאוטים של נאס"א. הנרקיס כיהן בתפקידים טכניים במרכז החלל קנדי ומרכז החלל ג'ונסון.

בשנת 1991 הוא השתתף במשימת STS-44 של מעבורת החלל אטלנטיס כטייס (פרדריק גרגורי היה מפקד הצוות). הצוות פעל לפי תוכנית של מחלקת ההגנה של ארצות הברית. במשימת STS-55 בשנת 1993 הוא היה טייס של מעבורת החלל קולומביה (סטיבן נגל היה מפקד צוות). הצוות פעל לפי תוכנית בין לאומית תוך שימוש במערכת D-2 Spacelab הגרמנית. בשנת 1995 הוא טס בפעם השלישית על סיפון מעבורת החלל דיסקברי כמפקד צוות. בין היתר במהלך המשימה הוצב במסלול לוויין TDRS. בשנת 1996 הוא טס בפעם הרביעית כמפקד משימה STS-78 על סיפון מעבורת החלל קולומביה. במהלך הטיסה בוצעו מחקרים בתחום הביולוגיה וחקר חוסר כבידה.

## לאחר פרישה מנאס"א
לאחר פרישה מסוכנות החלל בשנת 1997 הנריקס השתלב בתעשייה פרטית.

## קישורים חיצוניים

* 
* קורות חיים

קטגוריה:בוגרי אקדמיית חיל האוויר של ארצות הברית
קטגוריה:אסטרונאוטים אמריקאים
קטגוריה:טייסי חיל האוויר של ארצות הברית
קטגוריה:טייסי ניסוי אמריקאים
קטגוריה:מעוטרי צלב התעופה המצוינת (ארצות הברית)
קטגוריה:אמריקאים שנולדו ב-1952
ויליאם הום ליזרס

**ויליאם הום ליזרס** (באנגלית: **William Home Lizars**; 1788 – 30 במרץ 1859) היה צייר וחרט סקוטי.

## ביוגרפיה
הוא נולד באדינבורו בשנת 1788, בנו של דניאל ליזרס, ואחיו של המנתח ג'ון ליזרס. אחותו ג'ין (ג'יין) הום נישאה לסר ויליאם ג'ארדין. אביו היה מוציא לאור וחרט שהיה תלמידו של אנדרו בל, וחרט דיוקנאות כאיורי ספרים. וילאם ליזרס למד תחריט לראשונה אצל אביו, ולאחר מכן נכנס כתלמיד של ג'ון גרהם באקדמיה לאמנות באדינבורו, שם היה התחבר עם סר דייוויד וילקי.

בשנת 1812, עם מות אביו, נאלץ ליזרס להמשיך בעסק של חריטה והדפסת נחושת כדי לפרנס את אמו ומשפחתו. הוא העסיק את האמנים הורציו מקולוך ודניאל מקני. ג'ורג' אייקמן, אביו של הצייר ג'ורג' אייקמן, עבד גם הוא עבור ליזרס לפני שהקים עסק עצמאי.

ליזרס פגש בג'ון ג'יימס אודובון באדינבורו באוקטובר 1826, אודובן הציג את תיק העבודות שלו בפני חוקרי הטבע פטריק ניל ופרידו ג'ון סלבי. אז החלה תקופה אינטנסיבית שבה ליזרס עזר לאודובון לפגוש את העילית החברתית באדינבורו שעשויה ביתב להיות שימושית עבורו: רוברט ג'יימסון, דייוויד ברוסטר וג'יימס וילסון. ליזארס לקח את אודובן לפגוש את ג'ורג' קומב ופרנולוגים אחרים. ליזרס הסכים לפרסם את הספר "ציפורי אמריקה" מאת אודובון. לאחר התחלה מבטיחה, העסק לא הלך טוב, ואודובון העביר את ההפקה ללונדון. העבודה הושלמה על ידי משפחת האוול.

ליזרס שיכלל את שיטת התחריט בעץ, ששימשה להמחשה איורים בספרים, ולקח חלק פעיל בהקמת האקדמיה המלכותית הסקוטית .

מ-1808 עד 1815, ויליאם ליזרס הציג את הדיוקנאות, נושאים קדושים וביתיים בתערוכות באדינבורו. ב-1812 הוא שלח שתי תמונות לאקדמיה המלכותית בלונדון, "קריאת הצוואה" ו-"חתונה סקוטית". הם זכו להערכה ונחרטו, ונמצאים בגלריה הלאומית של סקוטלנד באדינבורו.

הוא עיצב שטרות עבור בנק אוף סקוטלנד, נראה שיצר את הסמל לחברת הביטוח והפנסיות "אלמנות סקוטיות" שאומץ ב-1818. הוא גם חרט לוחות של נוף סקוטי לפרסומים שונים, ואת הלוחות האנטומיים של 1822 עבור אחיו ג'ון. בין שאר עבודותיו, הוא חרט מפות של חלקי עולם לפרסומים כרטוגרפיים שונים.

ויליאם ליזרס נפטר באדינבורו ב-30 במרץ 1859, הוא קבור בחצר הכנסייה סנט קאת'ברט ברחוב פרינסס.

## גלריה

 File:William Home Lizars (1788-1859) - A Scotch Wedding - NG 424 - National Galleries of Scotland.jpg|חתונה סקוטית
File:William Home Lizars (1788-1859) - Reading the Will - NG 423 - National Galleries of Scotland.jpg|הקראת צוואה
File:Head and face; dissection, with blood-vessels and nerves ind Wellcome V0008389EL.jpg|תחריט אנטומיה של הראש


## קישורים חיצוניים

## הערות שוליים

קטגוריה:ציירים סקוטים
קטגוריה:בריטים שנולדו ב-1788
קטגוריה:בריטים שנפטרו ב-1859
נובל דינה

**נובל דינה** הוא תרגיל רב לאומי בו לוקחים חלק חיל הים הישראלי וציים נוספים. התרגיל מתקיים בים התיכון במשך חמישה ימים אחת לשנה. במשך התרגיל מתרגלים הכוחות תרחישים שונים. תרגול התרחישים המשותף תורם ללמידה הדדית בין הציים, לחיזוק קשרים ושיתופי הפעולה, לחלוקת הידע המקצועי וליצירת שפה משותפת.
ללא|ממוזער|400x400 פיקסלים|תרגיל נובל דינה 2019

## מחזורי התרגיל

מרכז|מסגרת|תרגיל נובל דינה 2018

## קישורים חיצוניים

## הערות שוליים

קטגוריה:תרגילים צבאיים
קטגוריה:הים התיכון: היסטוריה צבאית
פאטימה וייגה

**מריה דה פאטימה דה וייגה** (בפורטוגזית: **Maria de Fátima da Veiga**; נולדה ב-22 ביוני 1957) היא פוליטיקאית ודיפלומטית מכף ורדה. כיהנה כשרת החוץ של ארצה.

## ביוגרפיה
פאטימה וייגה נולדה באי סאו ויסנטה. היא רכשה את השכלתה האקדמית באוניברסיטת אקס-מרסיי שבצרפת ובמוסדות אקדמיים בברלין, בפראג ובברזיל.

בשנת 1980 החלה לעבוד במשרד החוץ של כף ורדה. בשנים 2001–2002 כיהנה כשגרירה בקובה. בשנים 2002–2004 כיהנה כשרת החוץ של ארצה, האישה הראשונה למלא תפקיד זה.

בשנת 2004 החלה וייגה לכהן כשגרירת כף ורדה בארגון האו"ם, וב-2007 עברה לכהן כשגרירה בארצות הברית.

בשנת 2014 החלה וייגה לכהן כשגרירת ארצה בצרפת.

וייגה עוטרה על ידי ממשלת ספרד בשנת 2004 בעיטור הצלב הגדול של מסדר ההצטיינות האזרחי .

## קישורים חיצוניים

## הערות שוליים

קטגוריה:פוליטיקאים מכף ורדה
קטגוריה:שרות חוץ
קטגוריה:שגרירות
קטגוריה:שגרירים בארצות הברית
קטגוריה:שגרירים בצרפת
קטגוריה:שגרירים בקובה
קטגוריה:ילידות 1957
הארמון הנשיאותי של כף ורדה

**הארמון הנשיאותי של כף ורדה** (בפורטוגזית: **Palacio da Presidência da República**) הוא מבנה ציבורי במרכז העיר פראיה. הוא ממוקם ב-Rua Serpa Pinto, בקצה הדרומי של הרמה, הרובע ההיסטורי של פראיה. המבנה נבנה בסביבות 1894 בסגנון נאו-קלאסי כמעונו של המושל הפורטוגלי. לאחר שכף ורדה קיבלה עצמאות בשנת 1975, המבנה הפך לארמון הנשיאותי.

## קישורים חיצוניים

## הערות שוליים

קטגוריה:כף ורדה
קטגוריה:אפריקה: מעונות רשמיים
ג'ון גרהם (צייר)

**ג'ון גרהם** (באנגלית: **John Graham**; 1754 – 1 בנובמבר 1817) היה צייר ומורה לאמנות סקוטי מהמאה ה-18.

## ביוגרפיה
גרהם נולד באדינבורו ולמד אצל מעצב כרכרות ג'ורג' מקפארקהאר. לאחר מכן עבר ללונדון. הוא החל ללמוד בבתי הספר של האקדמיה המלכותית והציג שם בין 1780 ל-1797. גרהם גם צייר את "אותלו ודסדמונה" עבור גלריית שייקספיר של ג'ון בוידל.

גרהם היה מועמד ארבע פעמים בין 1793 ל-1797 לחברות באקדמיה המלכותית, אך לא הצליח לעבור את הבחירה. דאנקן תומסון, במאמרו במילון אוקספורד לביוגרפיה הלאומית, כותב כי ג'וזף פארינגטון, טען כי "גרהם היה מועמד שהוא בוודאי לא יצביע עבורו, כי הוא החשיב אותו חלש מאוד". תומסון משער שהכישלונות הללו הובילו את גרהם לחזור לסקוטלנד.

באמצעות השפעתו של הבנקאי סר ויליאם פורבס, גרהם קיבל את תפקיד "מורה ציבורי לאמנות" באדינבורו בשנת 1798. הצייר בנג'מין וסט, שכינה את גרהם "אדם גאוני", "הרגיש שהוא מתאים באופן אידיאלי לתפקיד ". לפני שהחל את עבודתו באופן רשמי, גרהם ערך תערוכה פומבית של עבודתו באדינבורו. האקדמיה פעלה לפי השיטה של בתי הספר של האקדמיה המלכותית, אך לא כללה ציורים מהחיים. מודאג מכך שהוא "נתפס רק כמורה לאמנים בחסות הדירקטוריון", גרהם לקח לעצמו כמה תלמידים פרטיים, בנות למדו בזמן אחד של היום ובנים בזמן אחר.

לפי ארמסטרונג, הוא היה מורה "מעורר השראה ויעיל" ו"מספר אמנים סקוטים חשובים מהמאה התשע-עשרה נהנו מהדרכתו - דייוויד ווילקי, ויליאם אלן, ג'ון ברנט, אלכסנדר פרייזר, וולטר גייקי, ג'ון ווטסון גורדון, ג'ון הנינג וויליאם הום ליזרס.

בשנת 1859, האקדמיה הסקוטית המלכותית קנתה את "הנביא הסורר" שלו, וכתבה על גרהם שהוא "מאסטר שהאמנות הסקוטית הייתה לו חייבת לו במידה ניכרת". הציור היה תלוי בגלריה הלאומית של סקוטלנד עד 1896, אז הוא נעלם.

גרהם צייר דיוקנאות, כולל אחת של השחקנית טריפוסה ג'יין וואליס, והיו"ר ג'ון בוידל. הוא גם צייר חיות, כמו סדרת ציורי האריות והטיגריסים שהוא עשה במצודת לונדון.

גרהם נפטר בביתו "'לאחר מחלה קשה ומתמשכת'" ב-1 בנובמבר 1817

## קישורים חיצוניים

## הערות שוליים

קטגוריה:ציירים סקוטים
קטגוריה:בריטים שנולדו ב-1754
קטגוריה:בריטים שנפטרו ב-1817
שגרירות צרפת בניו דלהי

**שגרירות צרפת בניו דלהי** היא נציגות דיפלומטית של הרפובליקה הצרפתית ברפובליקה של הודו. השגרירות ממוקמת בניו דלהי, בירת המדינה, והשגריר מאז 2019 הוא עמנואל לניין .

## שגרירות
השגרירות ממוקמת ברובע צ'נאקיאפורי בניו דלהי.

## היסטוריה
השגריר הצרפתי הראשון להודו מונה ב-1944, בשלהי מלחמת העולם השנייה כשהודו עוד הייתה מושבה בריטית.

למרות שהקונסוליה הצרפתית בפודוצ'רי הוקמה לאחר העברת הריבונות בעיר להודו ב-1956, הנוכחות הצרפתית במבנה ותיקה. בשנת 1726 היה על חלקה זו בית קברות צרפתי. בסביבת 1750, נרכשה הקרקע על ידי ז'אן-בטיסט דה סנט-פולג'נס דה בורי, קצין חי"ר שהיה נשיא האספה הקולוניאלית במסגרת הוועידה הלאומית. אך הוא פשט רגל, ועל ביתו השתלט הממשל המקומי שהשכירו לממשל הצרפתי. המושל הקונוליאלי התשמש במבנה במשך יותר ממאה שנה, מ-1828 עד 1954, השנה שבה ויתרה צרפת על השטחים האחרונים שלה בעיר.

## שגרירים

מלבד זו בניו דלהי, יש עוד ארבע קונסוליות כלליות צרפתיות בהודו, הממוקמות בבנגלורו, מומבאי, קולקטה ופודוצ'רי.

## קישורים חיצוניים
* 

## הערות שוליים

צרפת
הודו
קטגוריה:יחסי הודו–צרפת
דניאל מקני

**דניאל מקני** (באנגלית: **Daniel Macnee**; 4 ביוני 1806 – 17 בינואר 1882), היה צייר דיוקנאות סקוטי, שכיהן כנשיא האקדמיה המלכותית הסקוטית (1876).

## ביוגרפיה
הוא נולד בפינטרי בסטירלינגשייר. בגיל שלוש עשרה הוא התחנך לצד הורציו מקולוך ועיבד בצבעי מים, אצל אמן הנוף ג'ון נוקס. לאחר מכן הוא עבד שנה בתור ליטוגרף, והועסק בחברה בקאמנוק, איירשייר, כדי לצבוע את מכסי הנוי של קופסאות הרחה מעץ שלהם.

הוא למד באדינבורו באקדמיה לאמנות, שם פירנס את עצמו על ידי איור פרסומים עבור החרט ויליאם הום ליזרס. לאחר שעבר לגלאזגו, הוא ביסס את עצמו כצייר פורטרטים אופנתי. בשנת 1829 הוא התקבל כחבר באקדמיה הסקוטית המלכותית. הוא לא מופיע כבעל נכסים עצמאי עד 1840, כאשר הוא נרשם כצייר דיוקנאות המתגורר בגלאזגו.

עם מותו של סר ג'ורג' הארווי ב-1876 הוא נבחר לנשיא האקדמיה הסקוטית המלכותית. מאז ועד מותו הוא נשאר באדינבורו, שם, לפי האנציקלופדיה בריטניקה משנת 1911, "תכונותיו החברתיות הגאוניות וכוחותיו הבלתי ניתנים לחיקוי … הפכו אותו לפופולרי". הוא התגורר בווסט אנד האופנתי של אדינבורו.

הוא זכה לתואר אבירות על ידי המלכה ויקטוריה בשנת 1877. באותה שנה הוא נבחר לעמית של החברה המלכותית של אדינבורו.

כמה מיצירותיו של מקני מוחזקות על ידי הגלריה הלאומית לפורטרטים בלונדון ובגלריה הלאומית של סקוטלנד באדינבורו.

הוא היה נשוי לראשונה למרגרט (1810–1847) שלה היו לו לפחות שבעה ילדים, כולל הוראס מקני. היא קבורה בגלאזגו נקרופוליס. הוא היה נשוי שנית (בערך 1850), למרי ביוקנן מקני (1834–1931), הצעירה ממנו ב-28 שנים.

מקני נקבר בבית הקברות דין במערב אדינבורו עם אשתו מרי ביוקנן, וילדיו, קונסטנס ותומס ויסמן מקני.

## גלריה

 File:Daniel Macnee (1806-1882) - A Lady in Grey (The Artist's Daughter, Later Mrs Wiseman) - NG 1679 - National Galleries of Scotland.jpg|ליידי באפור
File:Daniel Macnee (1806-1882) - Henry Marshall (1775–1851), Physician and Military Hygienist - PG 552 - National Galleries of Scotland.jpg|הנרי מרשל
File:Daniel Macnee (1806-1882) - Louisa Balfour, Mrs James Mackenzie of Craigpark - NG 1921 - National Galleries of Scotland.jpg|לואיזה בלפור
File:John Hutton Balfour by Daniel Macnee.jpg|ג'ון הוטון בלפור


## קישורים חיצוניים

## הערות שוליים

קטגוריה:ציירים סקוטים
קטגוריה:בריטים שנולדו ב-1806
קטגוריה:בריטים שנפטרו ב-1882
המנגינה שלא נגמרה

**המנגינה שלא נגמרה** (באנגלית: **Interrupted Melody**) הוא סרט ביוגרפי אמריקאי משנת 1955 בבימויו של קרטיס ברנהרדט, עם אלינור פארקר וגלן פורד בתפקידים הראשיים.

התסריט מבוסס על האוטוביוגרפיה של זמרת הסופרנו האוסטרלית מרג'ורי לורנס  שהקריירה הבינלאומית שלה נקטעה לאחר שלקתה בפוליו.

שירתה של אלינור פארקר בסרט מדובבת על ידי זמרת הסופרנו איילין פארל .

אלינור פארקר הייתה מועמדת לפרס אוסקר לשחקנית הטובה ביותר.

סוניה לביין וויליאם לודוויג זכו בפרס אוסקר לתסריט המקורי הטוב ביותר.

הלן רוז הייתה מועמדת לפרס אוסקר לעיצוב התלבושות הטוב ביותר.

קרטיס ברנהרדט היה מועמד לפרס פרס אריה הזהב בפסטיבל הסרטים של ונציה.

בסרט יש קטעים מלה בוהם, כרמן, דון קרלו, הטרובדור, מאדאם באטרפליי, שמשון ודלילה, דמדומי האלים, טריסטן ואיזולדה ועוד.

## תקציר העלילה
מרג'ורי לורנס היא נערה בת 17 שגדלה בחווה חקלאית באוסטרליה ביחד עם אחיה סיריל (רוג'ר מור) ואביה ביל (ססיל קלאוויי). היא לומדת שירה אופראית ובתחרות על מלגה ללימודים בפריז היא זוכה במקום ראשון לאחר ששרה אריה מתוך דון קרלו.

בפריז היא מתקבלת ללימודים אצל מאדאם ז'ילי (אן קודי) שמבחינה בכישרונה. כאשר אביה ביל מת והיא רוצה לחזור לאוסטרליה מסדרת לה מורתה תפקיד ראשי בהפקה של לה בוהם באופרה של מונטה קרלו. היא זוכה בהצלחה גדולה ומוזמנת להופיע באופרה של פריז בתפקיד כרמן באופרה של ביזה. גם כאן היא זוכה לתשואות ולפרסום. היא ממנה את אחיה סיריל לסוכן שלה. שם היא פוגשת רופא אמריקאי בשם תומאס קינג (גלן פורד) שנמצא בשנת מחקר בסורבון. הם מבלים זמן קצר ונפרדים.

היא מוזמנת למטרופוליטן אופרה שם היא מופיעה בתפקיד הראשי של ברונהילדה בדמדומי האלים של ריכרד וגנר ומתעקשת לרכב על סוס לתוך הלהבות. שם היא נפגשת שוב עם תומאס והרומן ביניהם מתחדש עד שהיא מסכימה להתחתן ולוותר על חלק מהקריירה שלה.

היא נדרשת מהנהלת המטרופוליטן להצטרף לסיור קונצרטים בארגנטינה להפקת טריסטן ואיזולדה. במשך החזרות היא מתמוטטת ולוקה בשיתוק בגלל פוליו. היא נהפכת לנכה על כסא גלגלים כשתומס והמטפלת קלרה (אוולין אליס) דואגים לה.

היא סובלת מדיכאון ומנסה להתאבד בבליעת כדורי שינה אך תומאס מציל אותה ברגע האחרון. ד"ר אד רייסון (פיטר לידס), עמיתו של תומאס מציע לה להופיע בפני חיילם פצועים המוגבלים כמוה והיא מסכימה. היא מופיעה בפני חיילים על כיסא גלגלים ושרה להם שירים כמו מעבר לקשת בענן ווולסינג מתילדה.

מרג'ורי מגלה מחדש את הביטחון וההנאה שלה בשירה וממשיכה לבדר את החיילים מעבר לים, ואז חוזרת למטרופוליטן לשיר בהפקה של טריסטן ואיזולדה שהועלתה לכבודה כדי להתאים את הנכות שלה להופעה.

לבסוף משכנע אותה תומאס להופיע שוב במטרופוליטן בתפקיד ראשי בטריסטאן ואיזולדה. מרג'ורי מופיעה בנוחות רבה ואפילו מצליחה לעשות כמה צעדים מהוססים כשתומס וסיריל מתבוננים בה באהבה מהצד והיא זוכה לתשואות נלהבות.

## צוות השחקנים

## קישורים חיצוניים

*קדימון למנגינה שלא נגמרה, באתר יוטיוב
*קטעים מהמנגינה שלא נגמרה, באתר יוטיוב
*המנגינה שלא נגמרה, באתר TCM.
*המנגינה שלא נגמרה, עיתון למרחב, 27 באפריל 1956
*
קטגוריה:סרטי 1955
קטגוריה:סרטים אמריקאיים
קטגוריה:סרטים באנגלית
קטגוריה:סרטים ביוגרפיים
קטגוריה:סרטי מטרו גולדווין מאייר
קטגוריה:סרטים על אופרה
ויליאם סטוט

**ויליאם סטוט** (באנגלית: **William Stott**; 1857–1900) היה צייר יליד אולדהם, לנקשייר, אנגליה.

## ביוגרפיה
הוא נולד ב-20 בנובמבר 1857, בנו של בעל מפעל כותנה באולדהם.

לאחר שלמד באולדהם ובבית הספר לאמנות של מנצ'סטר  הוא נסע לפריז ולמד אצל הצייר הצרפתי ז'אן-לאון ז'רום. הוא זכה להצלחה מהירה, והציג באופן קבוע בסלון פריז. הוא היה חבר רב השפעה במושבת האמנים בגרז-סור-לוינג שהייתה מלאה באמנים אנגלים, אירים, סקוטים ואמריקאים.

בשנת 1889 הוא ערך תערוכת יחיד בגלריה דוראנד-רואל, המפורסמת בזכות הצגתה את האימפרסיוניסטים הצרפתים. בשובו לאנגליה הוא הפך לחסידו וידידו הקרוב של הצייר ג'יימס אבוט מקניל ויסלר, עד שציורו של פילגשו של ויסלר המתוארת בעירום כ"ונוס נולדה מקצף הים" גרם לקרע ביניהם.

במשך חלק ניכר מהקריירה שלו, סטוט צייר נופים, אך במהלך שנות השמונים המאוחרות החל להתקדם לעבר תמונות הכוללות דמויות קלאסיות ונושאים אלגוריים, כמו ה"נימפה" של 1886 ו"הולדת ונוס" של 1887. הוא עבד בשמנים, בצבעי מים ופסטלים., מדיום המתאים לסגנון הפוסט-אימפרסיוניסטי שלו.

משנת 1882, סטוט תמיד חתם ליד שמו גם את "מאולדהם" - הן כדי להבדיל אותו מהצייר אדוארד סטוט (1855–1918) והן כדי להכיר בשורשיו הגאים באולדהם.

הוא מת באופן בלתי צפוי בזמן שנסע במעבורת מלונדון לבלפסט ב-25 בפברואר 1900.

## גלריה

File:William Stott of Oldham. The Bathing Place.jpg|מקום רחצה
File:William Stott of Oldham. Wild Flower.jpg|פרח בר
File:Autumn by William Stott of Oldham, 1898 (detail).JPG|סתו
File:William Stott of Oldham. Autumn Woodland.jpg|סתו בחורש


## קישורים חיצוניים

## הערות שוליים

קטגוריה:ציירים בריטים
קטגוריה:בריטים שנולדו ב-1857
קטגוריה:בריטים שנפטרו ב-1900